મોરબી : વિશ્વ પ્રસિદ્ધ મોરબીનો સિરામિક ઉદ્યોગ સરકારને વર્ષે દહાડે અબજોનું વિદેશી હૂંડિયામણ રડી આપવાની સાથે – સાથે લાખો લોકોને રોજગારી આપતો હોવા છતાં ગુજરાત સરકારની જ ગેસ કંપનીની દાદાગીરી અને લાપરવાહીને કારણે આજે સિરામિક ઉદ્યોગને કરોડોનું નુકશાન સહન કરવું પડ્યું હોવાની ચોંકાવનારી વિગતો બહાર આવી છે, ગઈકાલે રાત્રિથી મોરબીના પીપળીરોડ આવેલ અંદાજે ૨૫થી વધુ ફેકટરીઓમાં ગુજરાત ગેસ દ્વારા અપાતા નેચરલ ગેસનું પ્રેસર તળિયે બેસી જતા ઉક્ત તમામ ફેક્ટરીઓમાં પ્રોડક્શન ઠપ્પ થવાની સાથે કિલનમાં પડેલ લાખો રૂપિયાની ટાઇલ્સ ડેમેજ થઈ ગઈ હોવાનું ઉદ્યોગકારો રોષ ભેર જણાવી રહ્યા છે.